text: Brand hærger landejendom og giver store skader på stald
  26 marts 2016 kl. 06.17
  En brand hærgede i nat en landejendom på Visbjergvej i Løgumkloster. 
  Klokken 04.09 lørdag morgen fik politiet en melding om en brand på en landejendom beliggende på Visbjergvej i Løgumkloster.
  - Branden hærger primært en staldbygning med et foderanlæg, forklarer Erik Lindholdt fra Syd- og Sønderjyllands Politi til TV SYD.
  Mens der er sket store skader på staldbygningen, så er der ingen personskade eller nogen dyr, der er kommet til skade ved branden.
  Det lokale beredskab får ved branden hjælp af seks mand fra Beredskabsstyrelsen Sydjylland til slukningsarbejdet.
  Beredskabsstyrelsen Sydjylland er lørdag morgen indsat til gårdbrand i Tønder med 6 mand og autosprøjte sammen med lokalt beredskab.
  
  Desuden havde vi kl. 04.09 to brande - henholdsvis gårdbrand v/Løgumkloster og brand i etageejendom v/Sønderborg. Ingen personskade #politi
  
  